Na osnovu člana 8. stav 8. Uredbe o postupku prijema u radni odnos u javnom sektoru na teritoriji Kantona Sarajevo ("Službene novine Kantona Sarajevo", broj: 19/21, 10/22, 28/23 i 32/24), u skladu sa članom 20a stav 4. Zakona o radu Federacije BiH ("Službene novine Federacije BiH, broj: 26/16 , 89/18, 44/22 i 39/24), članom 6. stav 2. Pravilnika o radu, unutrašnjoj organizaciji i sistematizaciji radnih mjesta i plaćama radnika, broj: 02-402/26 od 18.05.2026. godine,  Komisija JU Zavod za medicinu rada Kantona Sarajevo imenovana Odlukom broj: 01-1189/26 od 18.08.2026. godine, donosi


P O S L O V N I K
o radu Komisije za izbor kandidata za radno mjesto:  Rukovodilac ekonomsko-finansijske službe
 (1 izvršilac)  
  
I OPŠTE ODREDBE

Član 1.
(Predmet)
Ovim Poslovnikom uređuje se način rada i odlučivanja  Komisije za izbor kandidata za radno mjesto: Rukovodilac ekonomsko-finansijske službe (1 izvršilac) JU Zavod za medicinu rada Kantona Sarajevo, na neodređeno vrijeme.

Član 2.
(Načela)
Rad Komisije zasniva se na načelima zakonitosti, nezavisnosti, nepristrasnosti, objektivnosti, efikasnosti i javnosti.
Član 3.
(Propisi)
Komisija provodi postupak izbora kandidata za radno mjesto: Rukovodilac ekonomsko-finansijske službe (1 izvršilac) JU Zavod za medicinu rada Kantona Sarajevo, na određeno vrijeme, u skladu sa odredbama Uredbe o postupku prijema u radni odnos u javnom sektoru na teritoriji Kantona Sarajevo.  

II KOMISIJA

Član 4.
(Sastav Komisije)
Komisija za izbor je sastavljena od 3 (tri) člana.
.
Član 5.
(Način rada Komisije)
Komisija obezbjeđuje poštivanje odredaba Zakona o radu, Uredbe Vlade KS, Pravilnika o radu i drugih zakonskih i podzakonskih propisa kojima je regulisan prijem kandidata u radni odnos putem javnog oglasa. 
Članovi Komisije i sekretar na konstituirajućoj sjednici Komisije, potpisuju izjavu o nepristrasnosti, povjerljivosti i nepostojanju sukoba interesa, kojom potvrđuju da su upoznati sa obavezom da tokom cijelog postupka rada u Komisiji, također su dužni prijaviti sukob interesa i tražiti izuzeće iz rada Komisije, iz razloga propisanih u članu 10. stav (1) Uredbe.
Izjava o nepristrasnosti i povjerljivosti je sastavni dio Poslovnika o radu Komisije.
Komisija radi u punom sastavu u provođenju pismenog i usmenog ispita.
Sastanci Komisije će se održavati na zahtjev predsjednika Komisije.
O svom radu Komisija vodi zapisnike, a isti potpisuju svi članovi Komisije.

Član 6.
(Zamjena)
Ukoliko je predsjednik ili neki od članova Komisije privremeno, trajno ili u dužem vremenskom periodu spriječen da vrši svoju dužnost ili podnese ostavku na svoje članstvo u Komisiji, predsjednik ili jedan od članova Komisije, radu Komisije će pristupiti zamjenski član, imenovan Odlukom o imenovanju Komisije.  



Član 7.
(Obaveza upoznavanja)
Kandidati koji pristupe ispitu biće upoznati sa sastavom Komisije.

Član 8.
(Mjesto rada Komisije)
Komisija će provoditi postupak i zasjedati u Sarajevu u sjedištu JU Zavod za medicinu rada Kantona Sarajevo u ul. Bulevar Meše Selimovića br. 2.

III PREGLED PRIJAVA I NAČIN PROVJERE ZNANJA

Član 9.
(Pregled prijava)
Po isteku roka za podnošenje prijava na Javni oglas, Komisija pregleda sve pristigle prijave i dostavljene dokaze, utvrđuje njihovu blagovremenost i potpunost i sastavlja spisak kandidata među kojima se provodi izborni postupak.
Spisak kandidata iz stava 1. ovog člana potpisuju svi članovi Komisije.
Komisija pisanim putem obavještava kandidate, čija dokumentacija nije blagovremena i potpuna, da nisu na spisku kandidata među kojima se provodi izborni postupak, sa navođenjem razloga zašto pristigla prijava nije ispravna, uz mogućnost uvida u dostavljenu dokumentaciju, u roku od tri dana od dana prijema obavijesti.
 
Član 10.
Kandidati čije su prijave blagovremene i koji ispunjavaju uslove Oglasa, ulaze u postupak izbora.

Član 11.
(Obavještenje)
Komisija je dužna kandidate koji su dostavili blagovremene, potpune i uredne prijave u pisanom obliku obavijestiti o mjestu i vremenu održavanja pismenog i usmenog ispita za poziciju: Rukovodilac ekonomsko-finansijske službe.  
Za kandidate će se održati pismena i usmena provjera znanja iz opisa njihovog radnog mjesta, za radno mjesto: Rukovodilac ekonomsko-finansijske službe.  
 
Član 12.
(Pismeni ispit)
Pismeni ispit za poziciju: Rukovodilac ekonomsko-finansijske službe, priprema Komisija za izbor 24 sata prije održavanja ispita, koji se pohranjuju u zatvorene i zapečaćene koverte.
Pismeni ispit vrši se kroz pisani test, koji ima 10 pitanja, odabrana sa liste pitanja koja su postavljena na web stranici Zavoda, za koje je ponuđeno više odgovora od kojih je samo jedan tačan.
Bodovanje pismenog ispita se vrši na način da za tačan odgovor kandidat dobije po 6,4 boda, što znači da kandidat na pismenom ispitu može osvojiti najviše 64 boda.
Pismeni ispit provjere znanja traje 30 minuta.
Kandidati za koje Komisija utvrdi da su se služili prepisivanjem ili drugim vrstama prevare prilikom provođenja pismenog ispita biće isključeni iz dalje procedure provođenja javnog oglasa, što će se konstatovati zapisnikom.
Ukoliko se u toku trajanja pismenog ispita kandidat predomisli po pitanju predhodno zaokruženog odgovora, ima pravo da ispravi zaokruženi odgovor na način da predhodno zaokruženi odgovor prekriži, te zaokruži drugi odgovor koji smatra tačnim te se svojeručno potpiše pored napravljene ispravke.
Svakom kandidatu koji pristupi usmenom dijelu ispita dobit će svoj pismeni test na uvid.
Za kandidate koji ne pristupe pismenom ispitu smatra se da su odustali od polaganja pismenog ispita, odnosno da su odustali od daljeg učestvovanja u postupku izbora.
 
Član 13.
(Usmeni ispit)
 
Komisija obavlja usmeni ispit sa svakim kandidatom pojedinačno u vremenskom trajanju do 15 minuta, a koji su predhodno pristupili pismenom ispitu.
Usmeni ispit se provodi na način da će Komisija pripremiti 10 kartica sa po 4 pitanja, odabrana sa liste pitanja koja su postavljena na web stranici Zavoda, a kandidati će izvlačiti jednu karticu te odgovarati na pitanja sa kartice.
Nakon završenog usmenog ispita svaki član Komisije, bez prisustva kandidata, ocjenjuje kandidata na način da za svaki odgovor sa kartice daje 0-3 boda, što znači da kandidat može ostvariti po 12 bodova od svakog člana pojedinačno. Na temelju tačnosti i prezentacije odgovora, motiviranosti kandidata za konkretno radno mjesto, dosadašnje radno iskustvo na istim poslovima, sposobnosti ka timskom radu, načinu komunikacije, predstavljanja i opšteg utiska, kandidat može ostvariti ukupno 36 bodova, od sva tri člana Komisije, a ocjena se upisuje u bodovnu listu kandidata.
Za kandidate koji ne pristupe usmenom ispitu smatra se da su odustali od polaganja usmenog ispita, odnosno da su odustali od daljeg učestvovanja u postupku izbora.
 
Član 14.
(Prioritet/prednost pri zapošljavanju)
 
Prije sastavljanja liste uspješnih kandidata izvršit će se vrednovanje u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i Općinama u Kantunu Sarajevu ("Službene novine Kantona Sarajevo", broj: 37/20 i 27/21).

Slijedi tabelarni prikaz dokumentacije kojom se dokazuje status korisnika prava:
	rb 
	Pripadnost branilačkoj kategoriji 
	Naziv dokaza – dokumenta 
	Organ koji ga izdaje 

	

1. 
	

Član porodice šehida/poginulog, umrlog i nestalog branioca 
	- Uvjerenje o statusu djeteta šehida-
   poginulog, umrlog i nestalog branioca 
- Rješenje o priznatom pravu na porodičnu
  invalidninu za suprugu šehida-poginulog
  umrlog i nestalog branioca 
- Uvjerenje o učešću u Oružanim snagama 
  za šehida-poginulog, umrlog i nestalog 
  branioca 
	Općinska služba za boračko-invalidsku zaštitu 
Grupa za pitanja evidencija iz oblasti vojne obaveze prema mjestu prebivališta 

	
2. 
	Ratni vojni invalid 

	Rješenje o priznatom svojstvu ratnog vojnog invalida 
	Općinska služba za boračko-invalidsku zaštitu 

	
3. 
	Dobitnik ratnog priznanja i odlikovanja 

	Rješenje o priznatom pravu na mjesečno novčano primanje dobitniku priznanja 
	Općinska služba za boračko-invalidsku zaštitu 

	
4. 
	Demobilizirani branioci 
	
	Uvjerenje o učešću u Oružanim snagama 
	Grupa za pitanja evidencija iz oblasti vojne obaveze prema mjestu prebivališta 


	

5. 





	Dijete: 
a) ratnog vojnog invalida 
b) dobitnika ratnog priznanja i 
    odlikovanja 
c) demobiliziranog borca

	Uvjerenje o statusu ratnog vojnog invalida Rješenje o priznatom pravu na: 
a) invalidninu 
b) mjesečni novčani dodatak 
c) uvjerenje o učešdu u Oružanim snagama 
	a) i b) Općinska služba za
     boračko-invalidsku zaštitu 
c) Grupa za pitanja evidencij
    a iz oblasti vojne obaveze 
    prema mjestu prebivališta

 

	6. 
	Supruga ratnog vojnog invalida
	Uvjerenje o statusu supruge ratnog vojnog invalida
Rješenje o priznatom pravu na invalidninu
	Općinska služba za boračko-invalidsku zaštitu

	Vrednovanje će se izvršiti u skladu sa članom 6. pomenute Uredbe.



Član 15.
(Lista kandidata)
Komisija je dužna Listu uspješnih kandidata sa bodovima dostaviti direktoru u roku od tri radna dana nakon obavljenog  pismenog i usmenog ispita za poziciju: Rukovodilac ekonomsko-finansijske službe.  
Svaki kandidat shodno odredbama Zakona o slobodi pristupa informacijama ima pravo ostvariti uvid u svoj personalni dosije.


IV PRELAZNE I ZAVRŠNE ODREDBE

Član 16.
(Izmjena i dopuna Poslovnika)
Izmjena i dopuna Poslovnika vršit će se na način i po postupku za njegovo donošenje.

Član 17.
(Stupanje na snagu)
Ovaj Poslovnik stupa na snagu danom donošenja, a primjenjivat će se do završetka procedure izbora kandidata i potpisivanja ugovora o radu sa izabranim kandidatom.


                                                                                                  Komisija za provođenje javnog oglasa:

                                                                                                         Senada Hodžić, dipl.ecc., predsjednica
                                                                                                      __________________________________

						                                 Dr Azra Totić, spec.med.rada, član
							              _________________________________

				                                 Mirela Kunić, BA zdrastvene njege i terapije, član
							               _________________________________

Dostaviti:
- direktoru Zavoda,
- web stranica Zavoda.

Broj: 1189-3/26
Datum: 07.09.2026. godine             
